Bloeddrukpil uit SA onttrek weens kanker-gevaar | Maroela Media
Sahpra het gesê Dynaval Co 80/12,5 mg-tablette, Dynaval Co 160/12,5 mg-tablette en Dynaval Co 160/25 mg-tablette is met onmiddellike effek van die mark onttrek.
Volgens Sahpra is daar 'n onsuiwerheid, N-nitrosodimethylamine (NDMA), in die aktiewe bestanddeel, valsartan, gevind. Sahpra en ander regulatoriese agentskappe is nou besig om alle medisyne wat valsartan bevat en deur Zhejiang Huahai Pharmaceuticals in China vervaardig word, te hersien.
NDMA word geklassifiseer as 'n karsinogeen wat, wanneer dit aan lewende weefsel blootgestel is, kanker kan veroorsaak. Sahpra het gesê die teenwoordigheid van NDMA is onverwags en is vermoedelik verwant aan veranderinge in die manier waarop die maatskappy valsartan vervaardig.
Volgens Sahpra is daar reeds aan gesondheidsorgverskaffers gekommunikeer dat die produk onttrek word terwyl die hersiening voortgaan.
Medisyne wat valsartan bevat word algemeen gebruik vir hoë bloeddruk om komplikasies soos 'n hartaanval of beroerte te probeer verminder. Dit word ook voorgeskryf vir mense wat hartversaking het of wat onlangs 'n hartaanval gehad het.
Sahpra het gesê nie alle medikasie wat valsartan bevat word onttrek nie. Mense wat wel die medisyne drink wat nou onttrek word, is aangeraai om dringend hul dokter of apteker te kontak, maar aan te hou om die medisyne te drink tot dit deur die dokter of apteker met 'n ander produk vervang is.
Die toestande wat deur die medikasie behandel word, is ernstig en mense word gevolglik aangeraai om nie gebruik te staak voor dit met 'n ander produk vervang is nie.
Mense word ook aangeraai om hul bloeddruk gereeld te toets indien hulle van medikasie verander.
Gesondheidsorgverskaffers wat newe-effekte wil rapporteer kan Sahpra kontak by 012 395 9133 of die National Adverse Drug Event Monitoring Centre by 021 4471618.
Uiteindelik het Sahpra wakker geskrik. Vra al jare daarvoor
En as jou kind dit vir langer as'n jaar gebruik het? En vir jou se dit maak haar erger voel . Sukkel met erge ,erge hoofpyn as sy dit drink. Deur 'n internis voorgeskryf. Omrede sy jonk is
Stuur sommer hulle klere saam.
Hahaha. Made in China. Hukom gemors invoer van hulle. Daar seke weer n "comrade"n paar miljard gekry